Rikunarita-ORG/Wikinium huggingface dataset:
# Seoul

**Seoul** (Corean:서울) es la capital de Corea Sude (la Republica de Corea) e un de la sites la plu poplada en la mundo. Lo ia deveni la capital de la pais en 1945 con la fundi de la nasion, e es aora un Site Spesial (특별시).

La loca de Seoul es en la norde-ueste de la pais, a sude de la Zona Desmilitarida, en la Rio Han, a 37°35′N 127°0′E. Prosima a la site es la Airoporto Internasional de Incheon en la site Incheon, la airoporto la plu grande en la pais. La airoporto es a prosima 50–60 minutos de Seoul.

Con 22 300 000 abitores, Seoul es la site tre par grandia en la mundo.

## Transporta

Seoul ave un metro grande con oto linias e plu ca 500 stasiones. Du de la stasiones es Cheongdam Stasion (청담역) e Sangnoksu Stasion.

## Lias esterna

* Governa de Seoul
* Paje sura Seoul en la uici Galbijim
* Mapa de la site
* Otra mapa de la site

| Sites major en Corea Sude |  |
| --- | --- |
|
Busan |
Daegu |
Daejeon |
Gwangju |
Incheon |
Seoul |
Ulsan | |

|  | Sites capital de Asia |
| --- | --- |
| Abu Dabi | Aman | Ancara | Astana | Axgabat | Bacu | Bagdad | Bandar Seri Begawan | Bangcoc | Beijing | Berut | Bixcec | Catmandu | Colombo | Cuait | Daca | Dili | Dimashq | Djacarta | Doa | Duxanbe | Hanoi | Ierevan | Ieruxalim | Islamabad | Kabul | Kualalampur | Male | Manama | Manila | Muscat | Nicosia | Nova Deli | Pnompen | Pyongyang | Rangun | Riad | Sana | Seoul | Singapor | Taipe | Taxcent | Tbilisi | Teran | Timpu | Tokyo | Ulan Bator | Vientian |
# Ulsan

|  |
| --- |
|  |

**Ulsan** (울산, 蔚山) es un site en le sude de Corea Sude, 70 km de la site de Busan, la du grande site en la pais. Ulsan ia ave un cuantia de popla de 1,087,958 en 2004.

## Clima

Ulsan ave cuasi la mesma clima de Busan, como un site longo la costa sude. La temperatur promedia per un anio es 13.8 C, con un cuantia de pluve de 1274 mm e umidia de 67.5%.

## Lias esterna

* Sito de rede ofisial
* Galbijim wiki paje supra Ulsan
* Theulsanweb.com
# Daejeon

Vistas de Daejeon
Daejeon (대전, 大田) es la site sinco de la plu grandes en Corea Sude. Lo es situada en la provinse de Chungcheongnam-do, a 167,3 cilometres de Seoul e en la sentro de la pais. Pos la crea de la KTX (tren de alta rapidia) en 2004, Daejeon ia deveni plu prosima a la capital, e on pote aora vade de Seoul a Daejeon en min ca 50 minutos.

La cuantia de abitores de Daejeon ia es 1 438 778 a la fini de 2003.

Daejeon es la sentro de KARI, la Instituida de Rexerca Airospasial de Corea (한국항공우주연구원, Korean Aerospace Research Institute).

Otra statisticas:

* Area: 539,83 km²
* Distantia a Busan: 294 km
* Distantia a Gwangju: 169 km

## Istoria

La nom vea de la site es *Hanbat* (한밭), un terma corean cual sinifia "campo grande". La nom Daejeon ave la mesma sinifia, *dae* (大, grande) e *jeon* (田, campo).

## Transporta

Daejeon ia inisia sua metro en marto 2006, con 13 stasiones en la linia prima, ma con multe otra linias (sirca sinco) projetada.

## Clima

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|  | jan | feb | mar | apr | mai | jun | jul | ago | set | oto | nov | des | Promedia/ completa |
| **Temp. (℃)** | -1.9
 | 0.2 | 5.4 | 12.4 | 17.6 | 22.0 | 25.3 | 25.5 | 20.3 | 13.8 | 6.8 | 0.7 | 12.3 |
| **Umidia (%)** | 68.9 | 66.0 | 63.8 | 61.6 | 65.8 | 73.2 | 80.1 | 79.8 | 77.6 | 73.7 | 73.4 | 71.8 | 71.3 |
| **Pluve/neva
(mm)** | 29.5 | 36.4 | 60.5 | 87.2 | 97.0 | 174.3 | 292.2 | 296.5 | 141.5 | 56.9 | 51.7 | 30.1 | 1353.8 |

 |

## Divides sital

Daejeon es divideda en partes ("Gu").

|  |  |  |
| --- | --- | --- |
| **Nom** | **Hangul** | **Hanja** |
| Daedeok-gu | 대덕구 | 大德區 |
| Dong-gu | 동구 | 東區 |
| Jung-gu | 중구 | 中區 |
| Seo-gu | 서구 | 西區 |
| Yuseong-gu | 유성구 | 儒城區 |

## Lias esterna

* Governa de Daejeon
* Galbijim wiki paje supra Daejeon

| Sites major en Corea Sude |  |
| --- | --- |
|
Busan |
Daegu |
Daejeon |
Gwangju |
Incheon |
Seoul |
Ulsan | |
# Aimara (lingua)

| **AimaraAimar aru* |
| --- |
| **Parlada en:** | Bolivia, Peru, Txile |
| **Area:** | America Sude |
| **Tota parlores:** | 1 677 100 |
| **Familia:** |  |
| State ofisial |
| **Lingua ofisial de:** | Bolivia, Peru, Txile |
| **Regulada par:** |  |
| Sifras |
| **ISO 639-1:** | ay |
| **ISO 639-2:** | aym |
| **ISO 639-3:** |  |
| **SIL:** |  |
| Mapa |
|  La areas do es parlada |
| Vide ance: Lingua – Lista de linguas |

**Aimara** (ance aimar aru) es un lingua parlada par la popla aimara de la Andes. Lo es un de cuantia peti de linguas de la americanes orijinal con plu ca un milion parlores. Aimara, con espaniol, es un de la linguas ofisial de Bolivia e partes de Peru. Lo es ance parlada en alga comunias en Txile norde, do lo es reconoseda como un lingua minor.

Alga linguistes ia pensa ce aimara es relatada a sua visina, cetxua, cual ave an plu parlores. Ma esta es disputada: an si los ave multe similes, como sua fonolojias cuasi identica, la plu de linguistes sujeste ce sua similes es plu bon esplicada como cualias areal veninte de coabita longa, e no de cambias natural cual ta deriva de un protolingua comun.

Aimara es un lingua aglutinante e, a alga estende, un lingua polisintesal. La ordina de parolas en un frase es sujeto-ojeto-verbo.
# Tera

*The Blue Marble*, la plu usada fotografia de la Tera, fotografida par la mision Apollo 17 en 1972

La **Tera** (simbole astronomial: ) es la planeta tre de la sistem solal par prosimia a la Sol e la planeta sinco par diametre. Lo es un de la planetas terin. Lo es unica en la sistem car lo es la sola planeta sur cual on ia confirma la presentia de la vive. Sirca de 29,2% de la surfas de la Tera es tera composada de continentes e isolas. La 70,8% restante es covreda con acua, la majoria con mares, golfos e otras corpos de acua salosa, ma ance con lagos, rios e otras de acua dulse, ce juntas formi la idrosfera. Multe de la rejiones polar de la Tera es covreda en jelo. La strato esterna de la Tera es divideda en multe placas tetonical rijida ce migra traversante la surfas tra multe miliones de anios, en cuando sua interna permane ativa con un cor interna de fero solida, un cor esterna licuida ce jenera la campo magnetal de la Tera, e un capa convetante ce move placas tetonical.

La atmosfera de la Tera es composada per la plu de nitrojen e osijen. Plu enerjia solal es resetada par rejiones tropical ca rejiones polal e redistribuida par sirculi atmosferal e maral. Gases invernerial ance fa un rol importante en la regula de temperatur de la surfas. La clima de un rejion no es determinada sola par latitude, ma ance par la altia e prosimia de mares moderante, entre otras fatores. La clima sever, como siclones tropical, tempestas, e ondas de caldia aveni en la majoria de la areas e causa un grande efeto en la vive.

La gravita de la Tera interata con otra ojetos en spasio, spesial en la Luna, ce es la unica satelite natural de la Tera. Movente sirca la Sol, la Tera ave un orbita pico nonsirculo (un elise). Sua distantia de la Sol es 149 600 000 km (= 1 UA), e lo ave un rapidia de 29,8 km/s. Lo jira en 23 oras, 56 minutos e 3,5 secondos. Acel move determina la dia e la note. Sua diametre ecuatoral es 12 756 km.

## Cronolojia

Reprodui artal de la temprana disco planetal de la Sistem Solal.
### Formi

La plu vea materia trovada en la Sistem Solal es datada par 4.5682 Ga (bilion de anios) ante aora. Per 4.54 ± 0.04 Ga la Tera primeval ia ave formida.

## Referes

|  |  |
| --- | --- |
| **La sistem solal** | model |
| Planetas: | Mercurio | Venus | Tera (Luna) | Marte | Jupiter | Saturno | Urano | Netuno |  |
| Planeta nana: | Ceres | Pluto | Eris |
| Otras: | Sol |Stela | Sintur de asteroides | Galasia | Nebulosa | Buco negra | Buma grande |
# Secondo

La **secondo** (simbol: **s**) es la unia de tempo en la Sistem Internasional de Unias (SI), istorial definida como 1⁄86 400 de un dia – esta fator derivada de la divide de la dia prima a 24 oras, alora a 60 minutos e final a 60 secondos cada (24 × 60 × 60 = 86 400).

La defini corente e formal en la Sistem Internasional de Unias (SI) es plu esata:

> Un secondo es la dura de 9 192 631 770 osilas de la radia emeteda en la cambia entre la du niveles de iperfina de la state fundal de isotopo 133 de la atom de sesio (133Cs) a un temperatur de 0 K.
>
>

Esta defini corente ia es adotada en 1967 cuando lo ia deveni posible per defini la secondo fundida sur cualias fundal de natur con orolojos de sesio. Car la rapidia de la jira de Tera varia e lenti multe pico, un secondo insertada es ajuntada a intervales nonperiodal a la tempo sivil per manteni orolojos sincronida con la jira de Tera.
# Sol

Sol con marcas solal e oscura de borda, como videda en lus vidable e usante un filtre solal
La **Sol** (simbole astronomial: ) es la stela a la sentro de la sistem solal, composada de lo e oto planetas e otra corpos spasial, incluinte nosa tera. Lo es la orijina xef de enerjia per vive sopra la Tera.

|  |  |
| --- | --- |
| **La sistem solal** | model |
| Planetas: | Mercurio | Venus | Tera (Luna) | Marte | Jupiter | Saturno | Urano | Netuno |  |
| Planeta nana: | Ceres | Pluto | Eris |
| Otras: | Sol |Stela | Sintur de asteroides | Galasia | Nebulosa | Buco negra | Buma grande |
# Calendario

un calendario muslim de India sude, 1891
Un **calendario** es un sistem de organiza de tempo a dias e periodos plu longa.

La calendario de Gregorio es usada par la plu de poplas de la mundo. Lo ave un anio normal de 365 dias, e un anio estendeda de 366 dias a sirca en cada anio cuatro. Un anio ave des-du menses, divideda en semanas de sete dias. La menses ave 30 o 31 dias, estra febrero (la mense du) cual ave sola 28 en anios normal, e 29 en anios estendeda.

## Vide ance

* Nomes de dias
* Nomes de menses
* Calendario de la Revolui Franses
* Calendario de Auguste Comte
* Calendario de Mundo
* Calendario saisonal
* La calendario con un semana completinte
* La calendario con numeros de semana